
	РЕПУБЛИКА БЪЛГАРИЯ
РАЙОНЕН СЪД - КАРЛОВО
	



ОБЯВА
КОНКУРС ЗА РАБОТА

На основание Заповед № ЛС 262/30.09.2026 г. на Председателя на Районен съд – Карлово обявява конкурс за назначаване на 1 /една/ свободна щатна бройка за съдебен служител на длъжност „Съдебен секретар” пореден № 15 от Класификатора на длъжностите в администрацията, Раздел II „Специализирана администрация“, код по НКПД 3343 3004.
Описание на длъжността „Съдебен секретар”: Съставя протоколи за откритите съдебни заседания под диктовка на председателя на състава, които са на разположение на страните в тридневен срок от съдебното заседание; Подрежда по реда на постъпването книжата за заседанията като ги номерира; Изпълнява разпорежданията на съда, постановени в открити и закрити съдебни заседания; Съставя списък на лицата за призоваване в съда след първото по делото заседание, на който отбелязва кога и къде са изпратени призовките и съобщенията, или отразява начина на уведомяването им; Изготвя призовките по отложените дела и отразява резултата в книгата за откритите заседания в тридневен срок от съдебното заседание; Изготвя писма до различни инстанции, в изпълнение на разпорежданията на съда от открити, закрити и разпоредителни заседания и др.
Минимални нормативни изисквания за заемане на длъжността и въведените типови длъжностни характеристики:
- Образование – завършено средно образование
- Компютърни умения - отлично владеене на компютърен машинопис и умения за текстообработка с програмен продукт Word, съвременни офис процедури, работа със стандартно офис оборудване
 - Способност за работа в екип

Специфични изисквания за заемане на длъжността в Районен съд - Карлово:
Да притежава отлични машинописни, компютърни и организационни умения; Да има познания по общи деловодни техники, съвременни офис процедури, способност за работа в екип, работа със стандартно офис оборудване, отлични познания по стилистика, правопис, граматика и пунктуация; Да притежава минимална степен на завършено образование – средно.
Необходими документи:1. Заявление за участие (по образец); 2. Пълномощно за подаване на документи (ако това не се прави лично от кандидата); 3. Подробна автобиография (тип CV); 4. Лична карта (копие); 5. Декларации по чл.340а, ал.1 и ал.2 от ЗСВ (по образец); 6. Декларация, че дава съгласието си на Районен съд – Карлово, като администратор на лични данни да събира, обработва и съхранява личните данни на кандидата, както и да публикува имената му на интернет страницата на съда, във връзка с провеждането на конкурса; 7. Диплома за завършено образование (копие); 8. Свидетелство за съдимост; 9. Медицинско свидетелство от Център за психично здраве) – оригинал; 10 Копия от трудова книжка или други документи удостоверяващи трудов стаж (при наличие на такъв); 11. Копия от документи за придобити допълнителни квалификации (по желание на кандидата); 12. Препоръки от предни работодатели и др. (по желание на кандидата).
Копията на посочените документи следва да бъдат саморъчно заверени!
Начин на провеждане на конкурса: - на три етапа:


І етап – по документи – разглеждане на постъпилите заявления и приложените към тях документи за допускане до II етап на конкурса. Обявяване на списъците на допуснатите и недопуснатите до конкурса кандидати 
ІІ етап –  писмен изпит - тест за проверка на познанията по правопис, граматика, пунктуация и стилистика и проверка на компютърните и машинописни умения на кандидатите; 
ІІI етап – събеседване с членовете на комисията. 

Минимален размер на основната  заплата за длъжността: 762(седемстотин шестдесет и две) евро, с възнаграждение за минимален ранг за длъжността в размер на 51(петдесет и едно) евро, съгласно Класификатора на длъжностите в администрацията на съдилищата, на основание чл. 341, ал.1 от ЗСВ.
Срок за подаване на документите: 30-дневен срок, считано от деня, следващ датата на публикуване на обявата в местен ежедневник.

Място на подаване на документи:


Всеки работен ден от 9.00 до 17.00 ч. в сградата на Районен съд – Карлово, ул. „Димитър Събев“ № 4, в служба Регистратура, /първи етаж на съдебната палата/.

 Цялата информация във връзка с конкурса /списъци и други съобщения/ ще се оповестяват своевременно на Интернет страницата на Районен съд – Карлово: https://karlovo-rs.justice.bg/ и на таблото за обявления в сградата на съда с адрес: гр. Карлово, ул. „Димитър Събев“ № 4.
Телефон и лице за контакт: 0335/9 32 62 – административен секретар на Районен съд – Карлово.

Заявление, декларации и длъжностна характеристика могат да се изтеглят от интернет-страницата на съда: https://karlovo-rs.justice.bg, могат да се получат и от  служба регистратура или административния секретар на съда.
